text: Hay nyan upacara adat Acèh jeuët na ciri khaih ngön makna khusôih untôk geutanyoë teupuë.
  Upacara adat béyasa geupeugöt khanduri seubagoë beuntuk rasa syukô.
text: #000001
text: Upacara adat nyang mantöng geupeubuët lé ureuëng Acèh nakeuh :
text: #000002
text: Upacara adat peusijuëk béyasajih geupeugöt bak watèë sidroë-droë ureuëng trôh h'eut. Lagèë miseuë tapeugah sidroë-droë ureuëng ka ék geupeugöt keudé barô, ka ék geubloë kandraan, atawa ka geuduëk plamin dan laén-laén nibak nyan lom.
  Ureuëng nyang peusijuëk nyan béyasajih tokoh agama atawa tokoh adat nibak teumpat nyan.
  Lam acara nyan geuseureuta deungön do'a seubagoë rasa syukô keu Po-tallah.
text: #000003
text: Upacara adat Meugang atawa Makmeugang nakeuh acara seumeusië, puë keuh geusië kamèng, geusië lumo, geusië keubeuë seubagoë kureubeuën. Béyasajih geupeugöt 3 gö lam sithôn, ya'ni bak siuroë seugohlom puwasa, bak siuroë seugohlom uroë Idul Fitri dan bak siuroë seugohlom Idul Adha. Nibak uroë nyan lagèë ka wajéb nibak ureuëng Acèh tiëp-tiëp rumoh beu na sië, adak beurangkaban pih geusapéh ureuëng Acèh beu na sië di rumohgeuh. Kadang na rumoh ureuëng gasiën atawa na rumoh aneuk yatim nyang han ék geupeuna sië, béyasajih ureuëng tuha gampông geupeugöt mupakat beu na sië nibak rumoh nyan.
  Adat Meugang nakeuh saboh adat nyang meuasai nibak Seulôtan Éseukanda Muda. Masa Gobnyan, bak uroë meugang nyan geubagi-bagi sië pré keu ban sigom Bandar Acèh Darussalam (Acèh Besar jinoë).
text: #000004
text: Upacara adat khaduri beureu’at (beureukat) nakeuh tradisi macarakat Acèh nyang béyasa geupeugöt nibak buleuën C'akban lam keulèndê hijriyah.
  Buleuën c'akban nakeuh buleuën Khanduri Bu meunyö lam keulèndê Acèh. Acara nyan geupeugöt di seumeujid, meunasah, atawa di balè lheuëh seumayang mugréb atawa lheuëh geuseumayang 'icha.
  Ureuëng nyang jak keunan geuba idang nyang meuasoë peunajôh lagèë bu ngön teumon bu dan geuba ië.
  Lheuëh nyan, macarakat geupajôh ramè-ramè nibak teumpat nyan seubagoë geunikmati beureukat nibak buleuën c'akban.
text: #000005
text: Adat Tulak Bala nyang bèyasa geupeugöt lé ureuëng binèh laôt lam sithôn sigö.
  Khanduri nyan geupeugöt bak buleuën safa,hay nyan geupeucaya sabab bak buleuën safa kayém na musibah.
text: #000006
text: Bak watèë phôn ureuëng meugoë blang geutrên u blang maka geupeugöt saboh upacara nyang geubôh nan Khanduri Ulèë Luëng, khanduri nyan geupeugöt bak watèë phôn geupeutrên ië lam aluë u dalam blang.
text: #000010
text: Bak uroë nyan ureuëng Acèh geumeuseuraya bak seumeujid atawa bak meunasah nyang geunguy untôk geupeugöt khanduri nyan. Béyasa khanduri nyan, uroë geupeugöt acara khanduri, meudiké ngön peudato (ceuramah).
text: #000015
text: Khanduri Peutrôn Aneuk nakeuh khanduri keu aneukgeuh nyang barô lahé, khanduri nyan geupeugöt bak uroë keu 7 lheuëh lahé, na cit geupeugöt bak uroë keu 44 umu aneukgeuh.
text: #000016